**MALI, VELIKI LJUDI MOGA ZAVIČAJA**

**Uvod (iz projekta u projekt)**

Radeći na projektu Turistički vodič Slatina, otkrili smo zanimljive i kreativne mještane, te nastavili proučavati njihov doprino identitetu „našega maloga mista“. Tako smo ušli u drugi projekt Mali, veliki ljudi moga zavičaja.

**Izbor teme i istraživanje problema**

Učenici - zadrugari starijih razreda generacije 2009./10. uočavaju da Slatine – iako turističko mjesto, nemaju turističkog vodiča potrebnog mještanima-iznajmljivačima, a još više posjetiteljima našega mjesta i otoka Čiova.

Budući da od svoga osnutka 2001.god., Učeničke zadruga Prizidnicaradi na prepoznavanju, vrednovanju i očuvanju baštine, te na njezinom uklapanju u suvremeni kulturni i gospodarski život mjesta, odlučuju poraditi na tome.

Zadatak je bio zahtjevan, a iskustva malo, no, ipak! Rješenje se vidjelo u sažimanju njihovog dotadašnjeg rada u smislu očuvanja tradicijskih vrijednosti, te nadopunjavanju novim istraživanjima na terenu. Trebalo je, na neki način, uključiti sve učenike naše male škole (60 učenika), učitelje i mještane. Radilo se na satovima izvannastavnih aktivnosti, dodatne nastave iz hrvatskog, engleskog, povijesti i geografije, likovnog, vjeronauka, informatike...

Marljivim prikupljanjem podataka o materijalnim i nematerijalnim dobrima slatinskoga kraja, brzo uočavamo ideje za neke nove projekte. Među mnoštvom zanimljivosti odlučili smo se ispričati priču o Marinu Barasu, samoukom skulptoru i Tomislavu Nakiru, maketaru, malim a opet velikim ljudima našeg zavičaja koji svojim nesebičnim zalaganjem i ustrajnim radom uvelike doprinose boljitku cijeloga mjesta. Tako je započelo naše putovanje iz projekta u projekt.

**Ciljevi**

* Poticati kreativnost
* Razvijati turističko - poduzetnički duh
* Neprekidno raditi na definiranju zavičajnog identiteta i njegovoj prezentaciji ; otkrivati nove sadržaje, uklapati lokalnu baštinu u suvreme gospodarsko-turističke tokove mjesta i okolice

**Zadatci**

**1.a** Povezati znanja iz geografije, povijesti, vjeronauka, biologije, hrvatskog, te engleskog jezika s materijalnom i nematerijalnom baštinom Slatina i to sakupljanjem podataka, razgovorima s mještanima, pretraživanjem mjesnih kronika, stare školske Kronake, interneta, već postojećih školskih istraživačkih radova, te sve složiti na zanimljiv i informativan način

**1.b** Raditi kroz 2 - 3 godine

**2.a** Upoznavati javnost s kulturno-turističkim vrednotama mjesta i njegovim malim, velikim mještanima: u turističkom vodiču, u emisiji Radio Splita Baština **(2011.),** u emisiji Radio Trogira (**2012.),** na smotrama UZ-a preko prezentacija, na sajmovima, u Monografiji škole **(2013.)**

**2.b** Prodavati vodič u Turističkom uredu Slatine, mjesnom svetištu Gospe od Prizidnica, mjesnoj župnoj crkvi, u najposjećenijim restoranima i kafićima Slatina te u školi, a reklamirati na mrežnoj stranici škole, najfrekventnijim punktovima u selu, u medijima

**2.c** Zainteresirane učenike staviti na raspolaganje Turističkom uredu, kako bi radili kao turistički vodići-amateri

**3.a** Otvoriti vrata slatinskih domova suvremenim turistima koji žele učiti u neposrednom kontaktu s mještanima - bilo kupujući mjesne prehrambene proizvode, bilo upoznavajući kulturnu baštinu mjesta (ateljei-radionice naših samoukih mještana)

**3.b** Organizirati prvu izložbu radova dvojice umjetnika u školi prigodom 100-te obljetnice škole Slatine 2013., pisati o njima u školskom listu Slatinko 2014., predstaviti ih i na Smotri turističke kulture, Hvar, 2015.

**Aktivnosti**

* Sakupljanje građe:
* uočavanje i istraživanje geografskih, povijesnih i kulturnih osobitosti Slatina na terenu
* razgovaranje s roditeljima, bakama, djedovima, intervjui
* pretraživanje školske i crkvene knjižnice
* pretraživanje interneta, novinskih članaka
* fotografiranje, zapisivanje i mapiranje
* prevođenje na engleski i talijanski jezik
* Analiziranje i sortiranje
* jedna grupa učenika sortira postojeće i novodobivene podatke po kategorijama: položaj, povijest, klima i vegetacija, kultura, slobodno vrijeme, suveniri, zdravstvena zaštita, važne informacije
* jedna skupina izdvaja bitnije od manje bitnih podataka
* jedna skupina radi na osmišljavanju izgleda, fotografijama
* jedna grupa brine za promidžbu preko mrežne stranice škole, za razgovore s medijima, izrade PP prezentacija, organizaciju izložbe

**Predstavljanje rezultata**

* printanje u školi, uvezivanje u knjižari, te predstavljanje vodiča u školi prigodom posjeta osmaša iz Švedske 2010.
* tiskanje u tiskari, te predstavljanje mještanima i gostima na promociji u školi 2011.
* predstavljanje američkim studentima sveučilišta u Oregonu, na Drveniku Velikom 2011. (PP prezentacija)
* predstavljanje izvan škole na radiju, smotrama, mrežnoj stranici škole, školskom/mjesnom listu
* organiziranje predstavljanja umjetnika na njihovoj prvoj samostalnoj izložbi 2013.

**Evaluacija i refleksija**

* broj prodanih primjeraka vodiča (hrvatsko i englesko izdanje su rasprodani)
* posjećenost mrežne stranice škole i elektroničkog izdanja (veliki broj pretraživanja engleskog izdanja)
* interes turista za upoznavanjem umjetnika i povećana prodaja njihovih proizvoda
* ukazuje se potraba za ponovljenim izdanjem u kojem će dvojica umjetnika dobiti više prostora
* ukazuje se potraba za prevođenjem vodiča na njemački i poljski jezik
* sredstva za plaćanje prevoditelja na njemački i poljski će se namiriti i od prodaje vodiča
* trebat će, u slijedećoj fazi, raditi na fotografiranju i katalogiziranju radova obaju umjetnika i izradi plakata za turistički ured

**Rezultati rada**

Radeći na slatinskom vodiču i predstavljanju materijalne mjesne baštine, otkrili smo dva kreativna i marljiva, nadasve zanimljiva samouka umjetnika: gospodina Tomislava Nakira i Marina Barasa. Uočivši vrijednosti koje njeguju, shvatili smo potrebu njihovog predstavljanja široj publici jer, gotovo nepoznati , već pola stoljeća daju ogroman doprinost oblikovanju kulturnog identiteta ovoga malog, ribarko-pomorskog mjesta.

Uz Gospu od Prizidnica iz 16.st., i mjesnu župnu crkvu Uznesenja Marijina iz 17.st., koje predstavljaju već prepoznatu materijalnu baštinu, njih su dvojica bila pravo otkriće! Gosp. Nakir se do sada predstavio jedino u TV emisiji Globalno sijelo, a gosp. Barasa smo izvukli iz potpune anonimnosti.

Upoznavši se s našim dugogodišnjim i predanim radom na očuvanju i promoviranju tradicionalnih i ekoloških vrijednosti, dali su se nagovoriti na prvu samostalnu izložbu u slatinskoj školi prigodom njezine 100-te obljetnice. Bila je to velika čast za nas. Štoviše, gosp. Baras je jedino nama dao ekzluzivno pravo da o njemu i njegovom djelu pišemo i predstavljamo ga u javnosti.

Svojim uspjehom smatramo i odaziv turista na poziv, koji smo, radeći vodič, uputili vim posjetiteljima Slatina da posjete privatne zbirke naših umjetnika, pa da tako, iz prve ruke, uče o Slatinjanima i njihovom načinu života, te o vrijednotima koje njeguju. Naravno, odobrenje smo dobili od barba Tome i barba Marina.

**Autorice eseja:** Nika Ćatipović, Ivana Fidler (8.razred)

**Mentorica:** Ljiljana Jelinić, prof.

**Slatine, lipanj 2015.**